פיטר סרקין

פיטר סרקין (באנגלית: Peter Serkin; 24 ביולי 1947 – 1 בפברואר 2020) היה פסנתרן יהודי-אמריקאי.

קורות חיים
פיטר סרקין נולד בניו יורק, בנו של הפסנתרן רודולף סרקין ונכדו של הכנר אדולף בוש. אמו, אירנה בוש-סרקין, הייתה גם היא כנרת ברביעיית בוש.

פיטר נכנס ללמוד במכון קרטיס למוזיקה בגיל אחת-עשרה. הוא למד שם אצל מייצ'יסלב הורשובסקי ולי לוביזי ואצל אביו. לימודי מוזיקה נוספים קיבל אצל ארנסט אוסטר, מרסל מואיז וקרל אולריך שנאבל.

פיטר ניגן עם יו-יו מה, אלכסנדר שניידר, פמלה פרנק, רביעיות המיתרים גוארנרי, בודפשט ואוריון, ועוד מוזיקאים והרכבים קאמריים ידועי שם. עבד עם חברות הקלטה שונות.

סרקין לימד במכון קרטיס למוזיקה בפילדלפיה ובבית הספר ג'וליארד בניו יורק.

נפטר ב-1 בפברואר 2020. הותיר אחריו אישה, רג'ינה, וחמישה ילדים. התגורר במסצ'וסטס.

קישורים חיצוניים

 

ניו יורק: אישים
פסנתרנים יהודים אמריקאים
יהודים זוכי פרס גראמי
בוגרי מכון קרטיס למוזיקה
סגל מכון קרטיס למוזיקה
סגל בית הספר ג'וליארד
סרקין
אמריקאים שנפטרו מסרטן הלבלב
אמריקאים שנולדו ב-1947
אמריקאים שנפטרו ב-2020